Ray Scott Pardue

Ray Scott Pardue je americký spevák, skladateľ a člen nemecko-americkej skupiny 2THEUNIVERSE.

 Život 
Narodil sa v Medellíne (Kolumbia, Južná Amerika), a ako batoľa bol adoptovaný manželským párom do USA. Už v útlom veku si jeho talent všimlo cirkevné spoločenstvo v malom juhoamerickom mestečku Booneville, Mississippi, ktoré vtedy navštevoval. Nadchol ho počas jednej omše spontánnou a capella verziou náboženskej piesne Jesus Loves me a známou klasikou Amazing Grace. 
Jeho talent začali rodičia podporovať.Thomas Diamandis (2013). “Biography" , oficiálna webová stránka 2THEUNIVERSE (nemecky), naposledy navštívená 30.01.2014. Pardue študoval spev, tanec a herectvo na Youth Performing Art School v Louisville, Kentucky, a neskôr vďaka štipendiu a svojmu talentu na renomovanom americkom inštitúte výtvarného umenia – Boston Conservatory.

 Kariéra 
Ako sólový umelec spevák vydal niekoľko singlov. Jeho prvým úspechom bol singel Shake it v roku 2005, ktorý bol vybraný ako titulná pieseň pre reláciu Dancestar, vysielanej na televíznej stanici VIVA. Zároveň bola táto pieseň súčasťou jeho prvého albumu, ktorý v tom istom roku prezentoval na vypredanom koncerte v divadle Gloria v Kolíne nad Rýnom v Nemecku.Olaf Demmerling (2005). "Raymond Scott and the Goalgetters live am 17.09.2005 im Gloria Köln", Events-and-Trends Das Magazin (nemecky), naposledy navštívená 30.01.2014. 

O dva roky neskôr sa jeho ďalší singel RunninG dostal do hudobného rebríčka rádia SWR.

V roku 2009 produkoval s nositeľom ceny Grammy – Daronom Jonesom (z R&B skupiny 112), Tonym Reyesom a s dánskym house-remixérom Tommym Geem v Atlante svoj tretí single s názvom Black Widow, ktorý získal uznanie najmä v internetových rádiách Spojených štátov a v rebríčku Fame Games Rádia skončil na prvom mieste.Fame Games Radio (19.06.2009). “Episode 226:Chasing Cars", Fame Games Radio Charts (anglicky), naposledy navštívená 30.01.2014.YouTube: Fame Games Radio Charts July 2, 2009 oficiálny kanál Fame Games Radio, naposledy navštívená 30.01.2014  

V roku 2009 sa spevák rozhodol založiť skupinu 2THEUNIVERSE.

Ray Scott Pardue je od decembra 2013 pravidelným speváckym hosťom v úspešnej hudobnej sérii Session Possible Wolfa Coderu.Solinger Bote (07.01.2016). “ Wolf Codera holt "Vulkan aus Jakarta" nach Solingen" , Solinger Bote (nemecky), naposledy navštívená 15.01.2016. Okrem iného vystupujú pravidelne v mestách ako Essen, Mülheim an der Ruhr, Hattingen, Wuppertal, Solingen, Dortmund, Oberhausen a Herten.

V roku 2014 napísal spolu so Sarou Nücken a Steffenom Brücknerom zo skupiny Mrs. Greenbird pieseň Good Ole Ricky, ktorá bola publikovaná na albume Postcards. Album bol nahraný v Nashville a spomínaná pieseň obsadila 47. miesto v nemeckom rebríčku hitov.

 Referencie 

 Externé odkazy 
 Oficiálna webová stránka

Kategória:Popoví speváci USA
Kategória:Osobnosti z Medellínu
Kategória:Osobnosti USA kolumbijského pôvodu